Document ID: 32003D0436

Komisijas Lēmums
(2003. gada 16. jūnijs),
ar ko groza Lēmumu 2002/975/EK par vakcinēšanas ieviešanu to pasākumu papildināšanai, kas paredzēti, lai kontrolētu inficēšanos ar putnu gripu ar vāji patogēnu vīrusa celmu Itālijā, un par īpašiem pārvadājumu kontroles pasākumiem
(izziņots ar dokumenta numuru C(2003) 1834)
(Dokuments attiecas uz EEZ)
(2003/436/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienas iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu [1], kurā jaunākie grozījumi izdarīti ar Eiropas Parlamenta un Padomes Direktīvu 2002/33/EK [2], un jo īpaši tās 10. panta 4. punktu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu [3], kurā jaunākie grozījumi izdarīti ar Regulu (EK) Nr. 806/2003 [4], un jo īpaši tās 9. panta 4. punktu,
ņemot vērā Padomes 1992. gada 19. maija Direktīvu 92/40/EEK, ar ko ievieš Kopienas pasākumus putnu gripas kontrolei [5], kurā jaunākie grozījumi izdarīti ar Regulu (EK) Nr. 806/2003, un jo īpaši tās 16. pantu,
tā kā:
(1) 1999. un 2000. gadā Itālija pieredzēja putnu gripas apakštipa H7N1 ar īpaši patogēnu vīrusa celmu uzliesmojumus ar postošiem ekonomiskiem zaudējumiem mājputnu nozarei. Pirms epidēmijas šajā apgabalā cirkulēja vīruss ar vāju patogenitāti.
(2) Putnu gripas uzraudzības laikā 2002. gada oktobrī Veneto un Lombardijas reģionos tika atklāta putnu gripas apakštipa H7N3 ar vāji patogēnu vīrusa celmu klātbūtne.
(3) Lai kontrolētu putnu gripas ar vāji patogēnu vīrusa celmu infekcijas izplatību, Komisija ar Komisijas Lēmumu 2002/975/EK [6] ir apstiprinājusi vakcinācijas programmu.
(4) Vakcinācijas programmas rezultāti, par kuriem ziņots vairākās Pastāvīgās pārtikas aprites un dzīvnieku veselības komitejas sanāksmēs, kopumā ir pozitīvi, ņemot vērā slimības kontroli vakcinācijas zonā. Tomēr infekcija ir izplatījusies arī dažos apgabalos, kas atrodas blakus izveidotajai vakcinācijas zonai.
(5) Tāpēc vakcinācijas zona būtu jāpaplašina, lai tā ietvertu apgabalus, kurus apdraud vīrusa izplatība, attiecīgi piemērojot stingrus uzraudzības pasākumus un tirdzniecības ierobežojumus.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2002/975/EK I pielikumu aizstāj ar šī lēmuma pielikumu.
2. pants
Šis lēmums ir adresēts dalībvalstīm.
Briselē, 2003. gada 16. jūnijā

Labels: 3
0
18
6